钦定古今图书集成/理学汇编/字学典/第105卷 > 韦权
## 钦定古今图书集成/理学汇编/字学典/第105卷 > 韦权

按《宣和书谱》：韦权工草书，其笔画宗王氏羲、献之法。
尝与人论书云：“《洛神赋》数纸，足下曾见之否？当在锺
繇之上。”即知书不可定。夫古今评论，皆自其识断不
昧，确然自信，可以为决定之论。若以凡下较之，则往
往是古非今，贵耳贱目，敢与古人比肩哉！前人论此
者，谓往昔字学之流，其初笔法安在？惟其胸次笔端，
超逸绝尘，暗合法度，则其草创便为一物之宗。《折钗》
《屋漏》《画沙》等书，同是笔法，会此则旷百世而与之友
如权者，虽未闻其知此，然能于论书之际远引古人，
自信不回，而书又可喜，亦足尚也。今御府所藏草书
二：论书、帖、画、畏兽

按《金石录》，“唐《椒陵陂》诗，韦权撰，正书。”